  Анжелика Тихонова корреспондент 26-тӥ гудырикошконлы Удмуртиын коронавирус инфекциен черлан 225 учыръёсты пусйизы. Висьыны усемъёс пӧлын 37 пиналъёс но 65 арессэс ортчем 47 арлыдоос. Со сярысь элькунысь оперативной штаб ивортӥзы. Диагноззы Ижкарын 133 улӥсьёслэн зэмаз, Сарапулын – 12, Воткаын – 11, Красногорск ёросын – укмыс, Глазкарын – сизьым, Эгра, Ува, Камбарка ёросъёсын – быдэн куать, Шаркан ёросын – вить, Юкаменск, Вотка, Кизнер, Кияса ёросын – быдэн ньыль, Сарапул, Пичи Пурга ёросъёсын – быдэн куинь, Грак, Сюмси ёросъёсын – быдэн кык, Алнаш, Можга, Сьӧлта, Яр ёросъёсын – быдэн одӥг. 205 адями висёнэз вормиз. 16 мурт кулӥз. Кышномуртъёслы 62, 66, 69, 80, 83, куинезлы 84, 89, 90, 93 арес вал, воргоронъёслы – 33, 48, 63, 75, 84 арес Туннэ нуналлы Удмуртиын коронавирусэн 45 сюрс 435 черлан учыр лабораториосын зэматэмын. 37 сюрс 135 адями йӧназ. 1 сюрс 510 мурт улонысь кошкиз. Али 297-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 502 эскеронъёс ортчытӥзы. 26-тӥ гудырикошконлы Удмуртиын 329 сюрс 801 адями коронавируслэсь прививка пуктӥз, со пӧлысь 283 сюрс 365-ез кыкетӥ люкетсэ басьтӥзы. 16 сюрс 802 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  